Материали | SwitchFree.eu
11.03.2017г. | 00:23ч.
От 18:00 ч. на 15.03.2017 г. ще се проведе публична лекция-дискусия на тема „Премахване на корупцията чрез електронно управление със свободен код“ в Културен център „G8“ на ул. Уилиям Гладстон №8 в столицата. Адриан Н. Илиев (номиниран за народен представител от ДЕОС и Коалиця „Движение Да България“ в 23-ти МИР) ще представи вижданията си за възможността корупцията да бъде елиминирана чрез технологично гарантирани системи за електронно управление.
08.05.2016г. | 00:24ч.
Джеймс Пикстоун установява, че цялата му дискография е изтрита от твърдия диск на личния му компютър. След като не намира решение в никой от потребителските форуми, той се свързва с отдела за поддръжка на Apple и от там му отговарят, че дискографията му е изтрита чрез услугата „iTunes“; файловете му са качени в „облачния“ iCloud сървър на Apple и от там той може да ги ползва, докато ползва услугата „iTunes“. Не са пощадени дори авторски произведения на Пикстоун. Тази практика на Apple е в противоречие с редица императивни норми на българското и европейското законодателство, и може да се определи като нелоялна и агресивна търговска практика спрямо потребителите.
05.05.2016г. | 19:18ч.
11.02.2016г. | 23:01ч.
Индийският институт за регулация на телекомуникациите издаде забрана на безплатната internet-услуга „Free Basics“, разпространявана в Третия свят от дъщерната на Facebook компания Internet.org – с мотива, че „нито един доставчик или оператор не бива да предлага дискриминационни трафици за достъп до услуги в зависимост от тяхното съдържание“.
Китай предприема усилия за раздробяване и подчиняване на internet
02.01.2016г. | 15:07ч.
Опасното в случая е, че предложената алтернатива ще разпокъса internet и ще постави отделните парчета в зависимост от правителствени власти, които често поддържат деспотични режими и неприкрити стремежи към ограничаване на свободното и неутрално до този момент internet-пространство. Ще бъдат прекъснати независимите глобални информационни магистрали и една свободна до този момент медия ще се превърне в своеобразна „официална държавна телевизия“.
Установено: TrueCrypt криптира надеждно статичното съдържание
05.12.2015г. | 12:24ч.
На много хора не им е ясно, че TrueCrypt по същество не е подходящ да пази данни срещу атакуваща страна, които имат чест достъп до включена система. – Това е така, защото когато TrueCrypt-устройство се намира в активно (разкриптирано) състояние, данните, намиращи се в него, са широко достъпни посредством файловата система и ако някой има постоянен достъп до системата, може да инсталира зловреден софтуер, който да достигне до съдържанието в множество сценарии. Ако обаче не е монтирано въпросното устройство и няма ключ, който да се пази в паметта, криптираните с TrueCrypt данни са наистина защитени.
Програмата Linux.Wifatch заразява устройства, за да укрепи сигурността им
05.10.2015г. | 14:18ч.
Symantec докладва особена „зловредна“ програма, която инфектира устройствата, за да ги почисти от други зловредни програми и да подаде инструкции до собствениците им за повишаване на тяхната сигурност. Програмата е наречена Linux.Wifatch, написана е на Perl и е разработена на модулен принцип. Атакува на база P2P-архитектура internet-рутери и свързани помежду им IoT-устройства от всякакъв вид, като изключва инсталираните на тях потенциално опасни функции и услуги, и ако намери зловреден код, го премахва.
Италианското Министерство на отбраната преминава към LibreOffice и ODF-стандарт
01.10.2015г. | 18:25ч.
Министерството на отбраната в Италия стартира миграцията на своите над 150'000 работни станции към свободен офис-софтуер от LibreOffice.org с планиран завършек на прехода към края на 2016 г. Италианските военни планират процесът да бъде улеснен чрез провеждането на специализирани курсове за своите служители относно боравенето с офис-пакета LibreOffice, чието съдържание ще бъде разпространявано при условията на авторскоправния лиценз Creative Commons, улесняващ свободния достъп до съдържанието и неговото по-нататъшно разпространяване и използване.
Индия превключва в държавните институции към собствена свободна операционна система
01.10.2015г. | 18:17ч.
Центърът за компютърни технологии на Индия работи от 2007 г. по създаването на своя собствена свободна операционна система, базирана на Debian GNU/Linux. Системата се нарича BOSS (Bharat Operating System Solutions) и е адаптирана към местните условия и навиците на индийските потребители. Представената тази година версия BOSS 6.1 е одобрена от индийското правителство като продукт, годен да поеме всичките нужди на държавната администрация. Предвижда се поетапната миграция от Windows във всички официални държавни компютърни системи, като първо към миграция пристъпи Министерството на вътрешните работи.
Местната администрация в общините на Русия ще премине от Windows към GNU/Linux
23.07.2015г. | 13:27ч.
Министерството на информационните и комуникационни технологии (Минкомсвязь) на Руската федерация съвместно с Института за развитие на internet (ИРИ) и Фондацията за развитие на internet-инициативи (ФРИИ) подготвят проект за поетапна миграция държавната администрация от продуктите на Microsoft към GNU/Linux-базирани свободни технологии. Проектът стартира по указание на президента Владимир Путин и се предвижда да бъде завършена до 01.10.2015 г.